=== Subjekt-centreret fornuft i tidlig moderne filosofi ===
Den tidlige moderne periode repræsenterede, særligt i Europa, en række større ændringer i forståelse af fornuften. En af de største af disse ændringer var udviklingen i den [[metafysik|metafysiske]] forståelse af mennesket. Videnskabsfolk og filosoffer begyndte at tvivle på den hidtidige teleologiske forståelse af verden.<ref>{{cite web |first=Hubert |last=Dreyfus |title=Telepistemology: Descartes' Last Stand |url=http://socrates.berkeley.edu/~hdreyfus/rtf/Limits_of_Telepresence_6_99.rtf |publisher=socrates.berkeley.edu |access-date=23. februar 2011 |archive-date= 4. marts 2016 |archive-url=https://web.archive.org/web/20160304121324/http://socrates.berkeley.edu/~hdreyfus/rtf/Limits_of_Telepresence_6_99.rtf |url-status=live }}</ref> Naturen blev ikke længere antaget at være menneskelignende med sine egne mål og fornuft, og menneskets natur blev ikke længere antaget at fungere i henhold til noget andet end de samme "[[naturlov]]e" som gælder for selv livløse ting. Denne nye forståelse fordrev efterhånden det hidtidige [[verdenssyn]], der byggede på en spirituel forståelse af universet.
[[Fil:Frans Hals - Portret van René Descartes.jpg|thumb|René Descartes]]
I henhold til dette nye menneskesyn afviste den franske filosof [[René Descartes]] i det 17. århundrede eksplicit den traditionelle, [[aristotelisme|aristoteliske]] forståelse af mennesker som "rationelle dyr", og foreslog i stedet at mennesker ikke er mere end "tænkende ting" på linje med enhver anden "ting" i naturen. Enhver kilde til viden udenfor den forståelse kunne derfor nu betvivles.
Filosofi Psykologi Politik Religion Samfundsvidenskab